Project:Modprofix/bg

Моделиране на процеси с фиксирани правила за развитие (МодПроФикс) е тригодишен проект, финансиран по линия на конкурс "Идеи" '2009 от Националния фонд за научни изследвания на българското Министерство на образованието, младежта и науката.

Ръководител на проекта е ст.н.с. І ст. дмн дтн Красимир Атанасов от Институт по биофизика и биомедицинско инженерство (наследник на бившата Централна лаборатория по биомедицинско инженерство "Проф. И. Даскалов") с партньор Института по информационни и комуникационни технологии (наследник на бившите Институт по паралелна обработка на информацията и Институт по информационни технологии) на Българската академия на науките.

Проектът е посветен на създаването на модели на някои от основните процеси с фиксирани правила за развитие, каквито са генетичните алгоритми, алгоритъмът на мравките, генетичните мрежи, модификациите на играта “Живот” и други. Тези модели ще се базират на апарата на обобщените мрежи. По този начин ще се открие възможност от една страна за модификации, подобрения и разширения на моделите, а от друга – за комбинации между отделните модели.

Очаква се да се получи серия значими резултати в областта на моделирането на дискретни процеси. Тези резултати ще бъдат публикувани в подходящи списания, докладвани пред конференции, а по-късно — събрани в три монографии.

По време на работата по проекта членовете ще са в тесен контакт с колеги от други страни, специалисти в същата област. Разработените модели ще се прилагат към задачи от различни области на реалния живот

Контакти

 * Ръководител на проекта: ст.н.с. І ст. дмн дтн Красимир Атанасов
 * Институция: Институт по биофизика и биомедицинско инженерство, Българска академия на науките
 * Адрес: ул. "Акад. Г. Бончев", блок 105, София 1113, България
 * Телефон: (359 2) 9793602
 * Факс: (359 2) 8723787
 * Електронна поща: kratbas.bg, k.t.atanassovgmail.com


 * Уебсайт на МодПроФикс: http://ifigenia.org/wiki/modprofix
 * Пощенски списък на МодПроФикс: modprofixgooglegroups.com